Vircava
Šis raksts ir par apdzīvotu vietu. Par upi skatīt rakstu Vircava (upe). Vircava (agrāk arī Kroņvircava, Kroņa Vircava) ir ciems Jelgavas novada Vircavas pagastā. Izvietojusies pagasta ziemeļdaļā Vircavas krastos autoceļu V1054 un V1085 krustojumā 13 km no novada domes Jelgavā un 58 km no Rīgas centra. Vircavā atrodas pagasta pārvalde, vidusskola, tautas nams, bibliotēka, ģimenes ārsta prakse, pasts, veikali. Kroņvircavas muižas apbūve ir valsts nozīmes arhitektūras piemineklis.